title: Vykonávacie nariadenie Komisie (EÚ) 2020/2003 zo 7. decembra 2020, ktorým sa mení nariadenie Rady (ES) 1210/2003 o niektorých osobitných obmedzeniach hospodárskych a finančných vzťahov s Irakom

text:
                  8.12.2020

                  SK

                  Úradný vestník Európskej únie

                  L 412/29

         VYKONÁVACIE NARIADENIE KOMISIE (EÚ) 2020/2003
         zo 7. decembra 2020,
         ktorým sa mení nariadenie Rady (ES) 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (1), a najmä na jeho článok 11 písm. b),
         keďže:

                     (1)

                     V prílohe III k nariadeniu (ES) 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

                     (2)

                     V prílohe IV k nariadeniu (ES) 1210/2003 sa uvádza zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov a zákaz sprístupnenia finančných prostriedkov alebo hospodárskych zdrojov.

                     (3)

                     Dňa 1. decembra 2020 sankčný výbor Bezpečnostnej rady Organizácie Spojených národov rozhodol o vypustení jedného jednotlivca a jedenástich subjektov zo zoznamu osôb a subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (4)

                     Prílohy III a IV k nariadeniu (ES) 1210/2003 by sa preto mali zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Prílohy III a IV k nariadeniu (ES) 1210/2003 sa menia tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. decembra 2020

                  Za Komisiu

                  v mene predsedníčky

                  generálny riaditeľ

                  Generálne riaditeľstvo pre finančnú stabilitu, finančné služby a úniu kapitálových trhov

            (1)  Ú. v. EÚ L 169, 8.7.2003, s. 6.

            PRÍLOHA
            Prílohy III a IV k nariadeniu (ES) 1210/2003 sa menia takto:

                        1.

                        V prílohe III sa vypúšťajú tieto záznamy:

                                    „36.

                                    FACTORY OF MANUFACTURING SPARE PARTS FOR AGRICULTURAL MACHINERY. Adresa: Karh - Otaefia, near Steel Bridge, Baghdad, Iraq.“

                                    „94.

                                    NATIONAL ENTERPRISE FOR EQUIPMENT MARKETING AND MAINTENANCE. Adresa: P.O. Box 12014, Al-Daura, Bayaa, Baghdad, Iraq.“

                                    „108.

                                    SARCHINAR STATE CEMENT ENTERPRISE. Adresa: P.O. Box 1, Sarchina, Sulaimaniya, Iraq.“

                                    „118.

                                    STATE COMPANY FOR MACHINERY (alias GENERAL ESTABLISHMENT FOR MACHINERY AND IMPLEMENT REPAIR). Adresy: a) Sara Camp, P.O. Box 2218, Baghdad, Iraq; b) P.O. Box 12050, Al-Doura, Baghdad, Iraq.“

                                    „133.

                                    STATE ENTERPRISE FOR DRINKS AND MINERAL WATER (alias STATE ENTERPRISE FOR SOFT & ALCOHOLIC DRINKS). Adresy: a) P.O. Box 5689, Sara Khatoon Camp, Baghdad, Iraq; b) P.O. Box 2108, Al-Za'afaraniya, Baghdad, Iraq.“

                                    „152.

                                    STATE ENTERPRISE FOR TEXTILE AND SPINNING PRODUCTS IMPORTING AND DISTRIBUTION (alias STATE ORGANIZATION FOR TEXTILE INDUSTRIES). Adresy: a) Al Zawria Building, Al Hindiya, P.O. Box 5856, Baghdad, Iraq; b) P.O. Box 5817, Al-Nidhal St., Baghdad, Iraq.“

                                    „176.

                                    STATE ORGANISATION FOR CHEMICAL INDUSTRIES. Adresa: Jumhiriya St., Khullani Square, P.O. Box 5424, Baghdad, Iraq.“

                                    „179.

                                    STATE ORGANISATION FOR ENGINEERING INDUSTRIES. Adresy: a) Ministry of Industry Building, Al Nidal St., P.O. Box 5614, Baghdad, Iraq; b) P.O. Box 3093, Tayaran Square, Baghdad, Iraq.“

                                    „188.

                                    STATE ORGANISATION FOR TECHNICAL INDUSTRIES. Adresa: Khullani St., Baghdad, Iraq.“

                                    „192.

                                    STATE STEEL PIPES COMPANY. Adresa: P.O. Box 352, Um Qasr, Basrah, Iraq.“

                                    „200.

                                    SULAIMANIYAH SUGAR STATE COMPANY (alias SULAIMANIYA SUGAR STATE ENTERPRISE). Adresa: P.O. Box 5, Sulaimaniyah, Iraq.“

                        2.

                        V prílohe IV sa vypúšťa tento záznam:

                                    „35.

                                    MENO: Muhammad Mahdi Al-Salih. DÁTUM NARODENIA/MIESTO NARODENIA: 1947 alebo 1949, provincia al-Anbar ŠTÁTNA PRÍSLUŠNOSŤ: Irak ZÁKLAD REZOLÚCIE RB OSN 1483: Minister obchodu, 1987 až 2003; Vedúci prezidentskej kancelárie, polovica 80-tych rokov“.


title: Vykonávacie nariadenie Komisie (EÚ) 2019/1872 zo 7. novembra 2019, ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Japonska v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity (Text s významom pre EHP)

text:
                  8.11.2019

                  SK

                  Úradný vestník Európskej únie

                  L 289/47

         VYKONÁVACIE NARIADENIE KOMISIE (EÚ) 2019/1872
         zo 7. novembra 2019,
         ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Japonska v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4,
         so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (2), a najmä na jej článok 23 ods. 1,
         keďže:

                     (1)

                     Nariadením Komisie (ES) č. 798/2008 (3) sa stanovujú podmienky veterinárneho osvedčovania pre dovoz hydiny a výrobkov z hydiny (ďalej len „komodity“) do Únie a ich prevoz cez územie Únie vrátane ich skladovania počas prepravy. Stanovuje sa v ňom, že komodity sa môžu do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

                     (2)

                     V nariadení (ES) č. 798/2008 sa takisto stanovujú podmienky, na základe ktorých sa môže tretia krajina, územie, oblasť alebo jednotka považovať za krajinu, územie, oblasť alebo jednotku bez výskytu vysokopatogénnej vtáčej chrípky (HPAI).

                     (3)

                     Japonsko je v časti 1 prílohy I k nariadeniu (ES) č. 798/2008 uvedená ako tretia krajina, z ktorej celého územia je povolený dovoz vajec a výrobkov z vajec do Únie a ich prevoz cez územie Únie.

                     (4)

                     Japonsko požiadalo aj o povolenie dovozu mäsa z hydiny do Únie a jeho prevoz cez Úniu a predložilo zodpovedajúce informácie. Výsledky auditu, ktorý Komisia vykonala v Japonsku s cieľom posúdiť existujúce kontroly zdravia zvierat, pokiaľ ide o mäso z hydiny určené na vývoz do Únie, boli pozitívne. Vzhľadom na výskyt ohniska HPAI podtypu H5N6 v januári 2018 krajina nemohla splniť podmienky článku 9 nariadenia (ES) č. 798/2008 a byť považovaná za krajinu bez výskytu uvedenej choroby, a teda nemala povolenie pre túto komoditu.

                     (5)

                     Od výskytu ohniska HPAI na území Japonska uplynulo viac ako 12 mesiacov a krajinu možno teraz považovať za krajinu bez výskytu tejto choroby v súlade s článkom 9 nariadenia (ES) č. 798/2008. Na základe súčasnej epidemiologickej situácie je teda vhodné zmeniť položku týkajúcu sa Japonska v tabuľke v časti 1 prílohy I nariadeniu (ES) č. 798/2008 s cieľom povoliť uvedenej tretej krajine dovoz mäsa z hydiny do Únie a jeho prepravu cez územie Únie.

                     (6)

                     Príloha I k nariadeniu (ES) č. 798/2008 by sa preto mala zodpovedajúcim spôsobom zmeniť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Časť 1 prílohy I k nariadeniu (ES) č. 798/2008 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 18, 23.1.2003, s. 11.

            (2)  Ú. v. EÚ L 343, 22.12.2009, s. 74.

            (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

            PRÍLOHA
            V časti 1 prílohy I k nariadeniu (ES) č. 798/2008 sa položka týkajúca sa Japonsko nahrádza takto:

                           Kód ISO a názov tretej krajiny alebo územia

                           Kód tretej krajiny, územia, oblasti alebo jednotky

                           Opis tretej krajiny, územia, oblasti alebo jednotky

                           Veterinárne osvedčenie

                           Osobitné podmienky

                           Osobitné podmienky

                           Status dohľadu nad vtáčou chrípkou

                           Status očkovania proti vtáčej chrípke

                           Status kontroly salmonely (6)

                           Vzor(-y)

                           Ďalšie záruky

                           Dátum ukončenia(1)

                           Dátum začatia (2)

                        1

                        2

                        3

                        4

                        5

                        6

                        6A

                        6B

                        7

                        8

                        9

                        „JP – Japonsko

                        JP-0

                        Celá krajina

                        EP, E

                        POU“


title: Vykonávacie nariadenie Komisie (EÚ) 2019/1873 zo 7. novembra 2019 o postupoch koordinovaného vykonávania zintenzívnených úradných kontrol produktov živočíšneho pôvodu, zárodočných produktov, vedľajších živočíšnych produktov a zložených produktov príslušnými orgánmi na hraničných kontrolných staniciach (Text s významom pre EHP)

text:
                  8.11.2019

                  SK

                  Úradný vestník Európskej únie

                  L 289/50

         VYKONÁVACIE NARIADENIE KOMISIE (EÚ) 2019/1873
         zo 7. novembra 2019
         o postupoch koordinovaného vykonávania zintenzívnených úradných kontrol produktov živočíšneho pôvodu, zárodočných produktov, vedľajších živočíšnych produktov a zložených produktov príslušnými orgánmi na hraničných kontrolných staniciach
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 65 ods. 6,
         keďže:

                     (1)

                     Podľa nariadenia (EÚ) 2017/625 sa musia určité kategórie zvierat a tovaru podrobiť pred ich vstupom do Únie systematickým kontrolám na hraničných kontrolných staniciach.

                     (2)

                     Z článku 65 ods. 4 nariadenia (EÚ) 2017/625 vyplýva, že v prípade podozrenia z podvodných alebo klamlivých praktík prevádzkovateľa alebo opakovaného porušenia pravidiel uvedených v článku 1 ods. 2 uvedeného nariadenia by sa mali zintenzívniť úradné kontroly zásielok s rovnakým pôvodom alebo na rovnaké použitie, ktoré vykonávajú príslušné orgány na hraničných kontrolných staniciach. Podľa článku 65 ods. 5 nariadenia (EÚ) 2017/625 sa rozhodnutie príslušných orgánov vykonať takéto zintenzívnené kontroly má oznámiť Komisii a členským štátom prostredníctvom systému riadenia informácií pre úradné kontroly (ďalej len „systém IMSOC“), na ktorý sa odkazuje v článku 131 uvedeného nariadenia.

                     (3)

                     Aby sa zabezpečil harmonizovaný prístup ku koordinovanému vykonávaniu zintenzívnených úradných kontrol určitých druhov tovaru vstupujúcich do Únie, mali by sa stanoviť podrobné postupy koordinovaného vykonávania takýchto kontrol vrátane pravidiel týkajúcich sa úlohy systému IMSOC v tomto kontexte. Z praktických dôvodov by sa malo koordinované vykonávanie zintenzívnených kontrol na hraniciach obmedziť na kategórie zásielok, v prípade ktorých možno identifikovať prevádzkareň pôvodu uvedenú na zozname, t. j. zásielky produktov živočíšneho pôvodu, zárodočných produktov, vedľajších živočíšnych produktov a zložených produktov.

                     (4)

                     Pri prijímaní oznámenia od príslušných orgánov v súlade s článkom 65 ods. 5 nariadenia (EÚ) 2017/625 by Komisia mala posúdiť najmä to, či nedodržiavanie pravidiel spočíva v podozrení z podvodných alebo klamlivých praktík alebo v potenciálne závažnom alebo opakovanom porušení pravidiel uvedených v článku 1 ods. 2 nariadenia (EÚ) 2017/625, napr. uvádzanie na trh produktov živočíšneho pôvodu obsahujúcich kontaminanty alebo rezíduá veterinárnych liekov v množstvách, ktoré presahujú maximálne limity rezíduí, alebo produktov, ktoré nie sú v súlade s nariadením Komisie (ES) č. 2073/2005 (2).

                     (5)

                     S cieľom znížiť riziko podvodných alebo klamlivých praktík spočívajúcich v predkladaní malých zásielok na úradné kontroly, by celková hmotnosť vyhovujúcich zásielok, ktorá je nevyhnutná na ukončenie koordinovaného vykonávania zintenzívnených úradných kontrol, mala byť aspoň desaťkrát väčšia ako hmotnosť zásielky, ktorá pôvodne viedla k zavedeniu tohto opatrenia. Aby sa zamedzilo neprijateľnému administratívnemu a finančnému zaťaženiu príslušných orgánov a prevádzkovateľov, mala by sa stanoviť maximálna celková hmotnosť vyhovujúcich zásielok, ktorá je nevyhnutná na ukončenie koordinovaného vykonávania zintenzívnených úradných kontrol.

                     (6)

                     Ak sa počas koordinovaného vykonávania zintenzívnených úradných kontrol zistí v prípade troch zásielok vstupujúcich do Únie ten istý typ porušenia pravidiel, aký bol uvedený oznámení podľa článku 65 ods. 5 nariadenia (EÚ) 2017/625, malo by sa v koordinovanom vykonávaní zintenzívnených úradných kontrol pokračovať, až kým nebudú výsledky a opatrenia príslušných orgánov dotknutých tretích krajín uspokojivé. V takom prípade by Komisia mala požiadať príslušné orgány tretích krajín, aby vykonali potrebné vyšetrovania a opatrenia na nápravu situácie v prevádzkarni pôvodu a podali o tom správu Komisii.

                     (7)

                     Z dôvodu efektívnosti kontrolného systému by členské štáty mali mať možnosť vylúčiť z koordinovaného vykonávania zintenzívnených úradných kontrol určité zásielky, ak má byť zamietnutý vstup zásielok do Únie z iných dôvodov, než je porušenie pravidiel, na základe ktorého sa vykonávajú koordinované zintenzívnené úradné kontroly.

                     (8)

                     Keďže nariadenie (EÚ) 2017/625 sa uplatňuje od 14. decembra 2019, aj toto nariadenie by sa malo uplatňovať od toho istého dátumu.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Predmet úpravy a rozsah pôsobnosti
            V tomto nariadení sa stanovujú postupy koordinovaného vykonávania zintenzívnených úradných kontrol príslušnými orgánmi na hraničných kontrolných staniciach, pokiaľ ide o produkty živočíšneho pôvodu, zárodočné produkty, vedľajšie živočíšne produkty a zložené produkty vstupujúce do Únie na účely uvedenia na trh.

            Článok 2
            Vymedzenie pojmov
            Na účely tohto nariadenia „prevádzkareň pôvodu“ je prevádzkareň pôvodu v tretej krajine vrátane plavidiel tretích krajín, ktorá je uvedená v zoznamoch zostavených na účely vývozu produktov živočíšneho pôvodu, zárodočných produktov, vedľajších živočíšnych produktov a zložených produktov do Únie v súlade s príslušnými právnymi predpismi Únie.

            Článok 3
            Začatie koordinovaného vykonávania zintenzívnených úradných kontrol

               1.   Príslušné orgány pri oznamovaní svojho rozhodnutia Komisii a ostatným členským štátom prostredníctvom systému IMSOC v súlade s článkom 65 ods. 5 nariadenia (EÚ) 2017/625 uvedú prevádzkareň pôvodu, kategóriu tovaru vrátane jeho opisu a číselného znaku podľa kombinovanej nomenklatúry uvedenej v prílohe I k nariadeniu Rady (EHS) č. 2658/87 (3) a porušenie pravidiel, ktoré je dôvodom na koordinované vykonávanie zintenzívnených úradných kontrol.

               2.   Po prijatí oznámenia uvedeného v odseku 1 Komisia posúdi, či sú splnené tieto podmienky:

                           a)

                           oznámenie sa zakladá na podozrení z podvodných alebo klamlivých praktík alebo na potenciálne závažnom alebo opakovanom porušení pravidiel uvedených v článku 1 ods. 2 nariadenia (EÚ) 2017/625;

                           b)

                           oznámenie sa týka konania alebo opomenutia, za ktoré je zodpovedná prevádzkareň pôvodu dotknutej zásielky;

                           c)

                           dotknutá zásielka nie je ešte predmetom koordinovaného vykonávania zintenzívnených úradných kontrol v súlade s týmto nariadením a

                           d)

                           na dotknutú zásielku sa nevzťahujú mimoriadne opatrenia prijaté v súlade s článkom 53 nariadenia Európskeho parlamentu a Rady (ES) č. 178/2002 (4), núdzové opatrenia prijaté v súlade s článkom 261 nariadenia (EÚ) 2016/429 (5) ani špecifické opatrenia prijaté v súlade s článkom 128 nariadenia (EÚ) 2017/625 v súvislosti s tým istým porušením pravidiel, aké je uvedené v oznámení podľa odseku 1.

               3.   Komisia zaznamená výsledky svojho posúdenia uvedeného v odseku 2 do systému IMSOC.

               4.   Ak z výsledku posúdenia uvedeného v odseku 2 vyplýva, že sú splnené požadované podmienky, príslušné orgány na hraničných kontrolných staniciach vo všetkých členských štátoch vykonajú koordinované zintenzívnené úradné kontroly.

            Článok 4
            Postupy koordinovaného vykonávania zintenzívnených úradných kontrol

               1.   Príslušné orgány na hraničných kontrolných staniciach vo všetkých členských štátoch vykonajú identifikačné a fyzické kontroly uvedené v článku 49 nariadenia (EÚ) 2017/625 v prípade každej zásielky, ktorá pochádza z tej istej prevádzkarne pôvodu a obsahuje tú istú kategóriu tovaru, v súvislosti s rovnakým typom porušenia pravidiel, ktorý je uvedený v systéme IMSOC v súlade s článkom 3 ods. 1

               2.   Na účely kontrol uvedených v odseku 1 sa zásielky vyberajú na základe číselných znakov kombinovanej nomenklatúry uvedených v systéme IMSOC v súlade s článkom 3 ods. 1

               3.   Ak číselné znaky nie sú dostatočne špecifické na náležitú identifikáciu kategórie tovaru, príslušné orgány na hraničných kontrolných staniciach podrobia koordinovanému vykonávaniu zintenzívnených úradných kontrol len zásielky vybrané na základe týchto kódov, ak zodpovedajú opisu tovaru uvedenému v súlade s článkom 3 ods. 1

               4.   Príslušné orgány zaznamenajú v systéme IMSOC dôvody, prečo vybraná zásielka nebola predmetom koordinovaného vykonávania zintenzívnených úradných kontrol v súlade s odsekom 3.

            Článok 5
            Nariadené kontroly

               1.   Ak sa počas koordinovaného vykonávania zintenzívnených úradných kontrol zistí v prípade troch zásielok vstupujúcich do Únie ten istý typ porušenia pravidiel, aký bol uvedený oznámení podľa článku 3 ods. 1, Komisia požiada príslušný orgán tretej krajiny, na území ktorého sa nachádza prevádzkareň pôvodu nevyhovujúcich zásielok, aby:

                           a)

                           vykonal potrebné vyšetrovanie s cieľom zistiť príčiny porušenia pravidiel (ďalej len „uložené kontroly“);

                           b)

                           prijal v súvislosti s prevádzkarňou pôvodu akčný plán na účinnú nápravu situácie a

                           c)

                           podal správu o opatreniach uvedených v písmenách a) a b) vrátane výsledkov akčného plánu.

               2.   Komisia dôsledne monitoruje výsledky uložených kontrol a akčného plánu a prijme ďalšie opatrenia vrátane opatrení podľa článku 53 nariadenia (ES) č. 178/2002 a článku 127 ods. 4 nariadenia (EÚ) 2017/625, ak:

                           a)

                           príslušný orgán tretej krajiny neprijme primerané opatrenia na účinnú nápravu situácie alebo

                           b)

                           príslušné orgány členských štátov naďalej oznamujú neuspokojivé výsledky koordinovaného vykonávania zintenzívnených úradných kontrol.

            Článok 6
            Ukončenie koordinovaného vykonávania zintenzívnených úradných kontrol

               1.   Koordinované vykonávanie zintenzívnených úradných sa ukončí v týchto prípadoch:

                           a)

                           ak sa príslušný orgán rozhodne stiahnuť svoje oznámenie uvedené v článku 3 ods. 1 a informuje o tom Komisiu a ostatné členské štáty prostredníctvom systému IMSOC, pričom uvedie dôvody svojho rozhodnutia; alebo

                           b)

                           ak sú splnené tieto podmienky:

                                       i)

                                       príslušné orgány hraničných kontrolných staníc členských štátov zaznamenajú v systéme IMSOC najmenej desaťkrát za sebou uspokojivé výsledky koordinovaného vykonávania zintenzívnených úradných kontrol a

                                       ii)

                                       celková hmotnosť zásielok uvedených v bode i) dosahuje aspoň desaťnásobok hmotnosti zásielky, ktorej sa týkalo oznámenie uvedené v článku 3 ods. 1, alebo čistú hmotnosť 300 ton podľa toho, ktorá hodnota je nižšia.

               2.   Ak však Komisia uložila kontroly v súlade s článkom 5 ods. 1 písm. a), koordinované vykonávanie zintenzívnených úradných kontrol sa ukončí v prípade, že:

                           a)

                           príslušné orgány hraničných kontrolných staníc členských štátov zaznamenajú v systéme IMSOC najmenej tridsaťkrát za sebou uspokojivé výsledky koordinovaného vykonávania zintenzívnených úradných kontrol a

                           b)

                           príslušný orgán tretej krajiny prijal uspokojivý akčný plán v súlade s článkom 5 ods. 1 písm. b).

            Článok 7
            Náklady na koordinované vykonávanie zintenzívnených úradných kontrol
            Náklady na koordinované vykonávanie zintenzívnených úradných kontrol znáša prevádzkovateľ zodpovedný za zásielky, ktoré sú predmetom týchto kontrol.

            Článok 8
            Zásielky vylúčené z koordinovaného vykonávania zintenzívnených úradných kontrol

               1.   Príslušné orgány môžu vylúčiť zásielku z koordinovaného vykonávania zintenzívnených úradných kontrol, ak má byť zamietnutý jej vstup do Únie v súlade s článkom 66 ods. 1 nariadenia (EÚ) 2017/625 z iných dôvodov, než je porušenie pravidiel, na základe ktorého sa vykonávajú koordinované zintenzívnené úradné kontroly.

               2.   Príslušné orgány zaznamenajú v systéme IMSOC dôvody, prečo bola vybraná zásielka vylúčená z koordinovaného vykonávania zintenzívnených úradných kontrol v súlade s odsekom 1.

            Článok 9
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 14. decembra 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 95, 7.4.2017, s. 1.

            (2)  Nariadenie Komisie (ES) č. 2073/2005 z 15. novembra 2005 o mikrobiologických kritériách pre potraviny (Ú. v. EÚ L 338, 22.12.2005, s. 1).

            (3)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

            (5)  Nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat (právna úprava v oblasti zdravia zvierat) (Ú. v. EÚ L 84, 31.3.2016, s. 1).


title: Vykonávacie nariadenie Komisie (EÚ) 2020/105 z 23. januára 2020, ktorým sa zavádza registrácia dovozu určitých plechov a zvitkov z nehrdzavejúcej ocele valcovaných za tepla s pôvodom v Čínskej ľudovej republike a Indonézii

text:
                  24.1.2020

                  SK

                  Úradný vestník Európskej únie

                  L 19/10

         VYKONÁVACIE NARIADENIE KOMISIE (EÚ) 2020/105
         z 23. januára 2020,
         ktorým sa zavádza registrácia dovozu určitých plechov a zvitkov z nehrdzavejúcej ocele valcovaných za tepla s pôvodom v Čínskej ľudovej republike a Indonézii
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (ďalej len „základné nariadenie“) (1), a najmä na jeho článok 24 ods. 5,
         po informovaní členských štátov,
         keďže:

                     (1)

                     Európska komisia (ďalej len „Komisia“) oznámila 10. októbra 2019 prostredníctvom oznámenia uverejneného v Úradnom vestníku Európskej únie (2) (ďalej len „oznámenie o začatí konania“) začatie antisubvenčného konania (ďalej len „konanie“) týkajúceho sa dovozu určitých plechov a zvitkov z nehrdzavejúcej ocele valcovaných za tepla s pôvodom v Čínskej ľudovej republike (ďalej len „ČĽR“) a Indonézii do Únie na základe podnetu, ktorý 26. augusta 2019 podala Európska konfederácia železiarskeho a oceliarskeho priemyslu (EUROFER, ďalej len „navrhovateľ“) v mene štyroch výrobcov z Únie, ktorých výroba predstavuje celkovú výrobu určitých plechov a zvitkov z nehrdzavejúcej ocele valcovaných za tepla v Únii.

                     (2)

                     Komisia už 12. augusta 2019 oznámila začatie antidumpingového konania týkajúceho sa dovozu rovnakého výrobku s pôvodom v ČĽR, na Taiwane a v Indonézii (3) do Únie (ďalej len „súbežné antidumpingové konanie“) podľa článku 5 nariadenia Európskeho parlamentu a Rady (EÚ) 2016/1036 (4) (základné antidumpingové nariadenie).

               1.   DOTKNUTÝ VÝROBOK A PODOBNÝ VÝROBOK

                     (3)

                     Výrobkom, ktorý podlieha registrácii (ďalej len „dotknutý výrobok“), sú ploché valcované výrobky z nehrdzavejúcej ocele, tiež vo zvitkoch (vrátane výrobkov rezaných na dĺžku a úzkych pásov), po valcovaní za tepla už ďalej neupravené, s vylúčením výrobkov nie vo zvitkoch, so šírkou 600 mm alebo väčšou a s hrúbkou presahujúcou 10 mm. Tieto výrobky v súčasnosti patria pod kódy HS 7219 11, 7219 12, 7219 13, 7219 14, 7219 22, 7219 23, 7219 24, 7220 11 a 7220 12. Tieto kódy HS sa uvádzajú len pre informáciu.

               2.   ŽIADOSŤ

                     (4)

                     Navrhovateľ žiadal o registráciu dovozu už vo svojom podnete. Dňa 31. októbra 2019 predložil samostatnú žiadosť o zavedenie registrácie v súvislosti s dovozom, ktorý je predmetom tohto konania, podľa článku 24 ods. 5 základného nariadenia. Navrhovateľ požadoval zavedenie registrácie dovozu dotknutého výrobku, aby sa následne mohli na daný dovoz uplatňovať opatrenia odo dňa takejto registrácie. Ďalšia komunikácia na podporu tejto žiadosti bola predložená 22. novembra a 10. decembra 2019.

                     (5)

                     Spoločnosť Marcegaglia Specialties (ďalej len „Marcegaglia“), ktorá je používateľom dotknutého výrobku a spolupracuje pri antisubvenčnom konaní, predložila 14. novembra 2019 pripomienky k žiadosti navrhovateľa o registráciu dovozu.

               3.   DÔVODY NA REGISTRÁCIU

                     (6)

                     Podľa článku 24 ods. 5 základného nariadenia môže Komisia nariadiť colným orgánom, aby prijali potrebné kroky na registráciu dovozu, aby sa následne mohli na daný dovoz uplatňovať opatrenia odo dňa takejto registrácie. Dovoz môže byť podrobený registrácii na základe žiadosti výrobného odvetvia Únie, ktorá obsahuje dostatočné dôkazy pre odôvodnenie takéhoto opatrenia.

                     (7)

                     Podľa navrhovateľa je registrácia odôvodnená, keďže dotknutý výrobok s pôvodom v ČĽR a Indonézii je subvencovaný. Tvrdil, že výrobnému odvetviu Únie spôsobuje závažnú ujmu nárast dovozu s nízkymi cenami, ktorý naruší nápravný účinok prípadných konečných ciel tým, že umožňuje nahromadenie zásob.

                     (8)

                     Komisia preskúmala žiadosť so zreteľom na článok 16 ods. 4 základného nariadenia. Overila, či existujú kritické okolnosti, za ktorých v prípade predmetného subvencovaného výrobku vzniká ťažko napraviteľná ujma spôsobená dovozom veľkého množstva výrobku zvýhodneného napadnuteľnými subvenciami uskutočneným v pomerne krátkom období, a či treba z tohto dovozu spätne vymerať vyrovnávacie clá, aby sa zabránilo opätovnému výskytu takejto ujmy.

               3.1.   Subvencovanie dotknutého výrobku

                     (9)

                     Komisia má k dispozícii dostatočné dôkazy o tom, že dovoz dotknutého výrobku z ČĽR a Indonézie je subvencovaný.

                     (10)

                     Pokiaľ ide o ČĽR, údajné subvenčné praktiky pozostávajú konkrétne z priameho prevodu finančných prostriedkov, ušlých alebo nevybraných štátnych príjmov a z poskytovania tovaru alebo služieb vládou za nižšiu než primeranú odplatu. Zahŕňa to napríklad preferenčné úvery a poskytovanie úverových liniek štátom vlastnenými bankami, programy subvencovania vývozných úverov, vývozné záruky, poistenie vývozu a grantové programy; daňové úľavy pre podniky s vyspelými a novými technológiami, daňovú kompenzáciu za výskum a vývoj, zrýchlené odpisovanie zariadenia používaného v podnikoch s vyspelými technológiami na vývoj a výrobu vyspelých technológií, daňové výnimky z vyplácaných dividend medzi podnikmi, ktoré sú kvalifikované ako rezidenčné podniky, zníženia zrážkovej dane z dividend čínskych podnikov so zahraničnými investíciami pre ich materské spoločnosti, ktoré nesídlia v Číne, oslobodenia od dane z využívania pozemkov a rabat vývoznej dane, ako aj pozemky a elektrickú energiu, ktoré vláda poskytuje za nižšiu než primeranú odplatu.

                     (11)

                     Pokiaľ ide o Indonéziu, údajné subvenčné praktiky pozostávajú konkrétne z priameho prevodu finančných prostriedkov, ušlých alebo nevybraných štátnych príjmov a z poskytovania tovaru alebo služieb vládou za nižšiu než primeranú odplatu. Zahŕňa to napríklad preferenčné úvery a daňové výhody na základe indonézskych právnych predpisov a oslobodenie od dovoznej dane pri dovoze surovín a výrobného zariadenia.

                     (12)

                     Predpokladá sa, že tieto opatrenia sú subvenciami, keďže zahŕňajú finančný príspevok od vlády ČĽR, vlády Indonézie alebo iných regionálnych a miestnych vlád (vrátane verejných subjektov) a poskytujú výhodu vyvážajúcim výrobcom dotknutého výrobku. Podľa všetkého závisia od uskutočnenia vývozu a/alebo od uprednostňovania použitia domáceho tovaru pred dovážaným tovarom a/alebo sú obmedzené na určité odvetvia a/alebo typy podnikov a/alebo geografické oblasti, a preto sú špecifické a napadnuteľné.

                     (13)

                     Dôkazy o subvencovaní sa sprístupnili vo verejnej verzii podnetu a v správe o dostatočnosti dôkazov sa im venovala podrobnejšia analýza.

                     (14)

                     Dostupné dôkazy preto v tejto fáze naznačujú, že vývoz dotknutého výrobku je zvýhodnený napadnuteľnými subvenciami.

               3.2.   Existencia masívneho dovozu v pomerne krátkom období

                     (15)

                     Dôkazy o objeme dovozu predložené v podnete a následných podaniach súvisiacich so žiadosťou o zavedenie registrácie poukazujú na to, že v období od roku 2015 do júna 2019 došlo k masívnemu nárastu dovozu v absolútnom vyjadrení a z hľadiska podielu na trhu. Z dôkazov poskytnutých v podnete konkrétne vyplýva, že čínski a indonézski vývozcovia veľmi výrazne zvýšili objem predaja dotknutého výrobku do Únie, čo v druhej polovici roka 2018 vyústilo do prudkého nárastu podielu na trhu na 28,7 %.

                     (16)

                     Analýza vývoja dovozu za celé posudzované obdobie a obdobie po začatí konania (teda po doplnení údajov z databázy Surveillance 2 týkajúcich sa konkrétneho dotknutého výrobku k údajom z podnetu) naznačuje, že masívny nárast dovozu sa nezastavil:

                        Objem dovozu z dotknutých krajín (v tonách)

                                 Pôvod

                                 2016

                                 2017

                                 2018

                                 Obdobie prešetrovania (OP)

                                 Mesačný priemer v OP

                                 Mesačný priemer po začatí konania  (5)

                                 ČĽR

                                 194 963

                                 263 858

                                 250 626

                                 220 705

                                 18 392

                                 26 338

                                 Indonézia

                                 105

                                 17

                                 44 863

                                 107 107

                                 8 926

                                 4 270

                                 Dotknuté krajiny

                                 195 068

                                 263 874

                                 295 489

                                 327 812

                                 27 318

                                 30607

                                    Zdroj:

                                             —

                                             2016 – 2018: podnet

                                             —

                                             OP a po OP: databáza Surveillance 2.

                     (17)

                     Komisia na základe týchto štatistických údajov zistila, že masívny dovoz z dotknutých krajín sa potvrdil dokonca aj v dvoch mesiacoch po začatí prešetrovania, teda počas októbra a novembra 2019, pričom priemerný mesačný objem dovozu v týchto mesiacoch ešte o 12 % prekročil vysokú úroveň zaznamenanú v období prešetrovania. Štatistické údaje, ktoré mala Komisia k dispozícii po začatí prešetrovania, poukazujú na tendenciu zvyšovania objemov dovozu pochádzajúceho z dotknutých krajín. Toto zvyšovanie spolu s príslušným nárastom podielu na trhu oboch vyvážajúcich krajín v priebehu posudzovaného obdobia sa v podstate rovná masívnemu dovozu uskutočnenému v pomerne krátkom období v zmysle článku 16 ods. 4 základného nariadenia.

               3.3.   Ujma, ktorá sa ťažko napráva, je zapríčinená týmto dovozom

                     (18)

                     Komisia má navyše k dispozícii dostatočné dôkazy o tom, že subvenčné praktiky vývozcov spôsobujú výrobnému odvetviu Únie značnú ujmu. Objem a ceny dovozu dotknutého výrobku negatívne ovplyvnili predané množstvá, úroveň cien účtovaných na trhu Únie a podiel výrobného odvetvia Únie na trhu. To má za následok výrazné nepriaznivé účinky na celkovú výkonnosť a finančnú situáciu tohto výrobného odvetvia Únie. Dôkazy týkajúce sa faktorov ujmy uvedených v článku 8 ods. 4 základného nariadenia tvoria údaje obsiahnuté v podnete a nasledujúcich podaniach týkajúcich sa registrácie a dokladajú ich aj verejne dostupné údaje z Eurostatu. Z podnetu okrem iného vyplynulo, že predaj výrobného odvetvia Únie neprepojeným stranám sa od roku 2015 do roku 2018 znížil o 6 %, jeho podiel na trhu klesol o 4,3 % a ziskovosť v roku 2018 bola nízka a predstavovala menej ako polovicu ziskovosti dosiahnutej v roku 2017. Ziskovosť na dôvažok počas roka 2018 prudko klesla, pričom v druhej polovici toho roka dosahovala len 2,2 %. V podnete sa takisto preukázalo, že zamestnanosť sa od roku 2015 znížila o 3 %.

                     (19)

                     Navrhovateľ navyše vo svojej žiadosti o zavedenie registrácie poukázal na skutočnosť, že rapídne zhoršovanie situácie výrobného odvetvia Únie počas druhej polovice roka 2018 zmienené v podnete pokračovalo aj v prvej polovici roka 2019, keď ďalej klesali úrovne výroby a prehlbovalo sa podhodnocovanie dovozmi. Vo svojej žiadosti o zavedenie registrácie navrhovateľ poskytol aj dôkazy o tom, že táto zlá situácia sa odvtedy ešte zhoršila, a poukázal pri tom okrem iného na to, že od júla 2019 štyria výrobcovia z Únie zverejnili jednotlivo závažné oznámenia rôznych druhov reštrukturalizácie, ktorá sa nepriaznivo dotýka stoviek pracovných miest ich zamestnancov. Dve z týchto oznámení boli vykonané len nedávno, v októbri 2019.

                     (20)

                     Komisia v tejto fáze takisto posudzovala, či sa vzniknutá ujma ťažko napráva. Keď sa čínski a indonézski dodávatelia integrujú do dodávateľských reťazcov zákazníkov výrobného odvetvia Únie, zákazníci by sa mohli zdráhať zmeniť dodávateľov v prospech výrobcov z Únie. Okrem toho je nepravdepodobné, že zákazníci výrobného odvetvia Únie by prijali vyššie ceny výrobného odvetvia Únie, a to ani keby mala Komisia v budúcnosti hypoteticky uložiť vyrovnávacie opatrenia bez retroaktívneho účinku. Takáto hrozba trvalej straty podielu na trhu alebo nižšieho príjmu predstavuje ujmu, ktorá sa ťažko napráva.

               3.4.   Zabránenie opätovnému výskytu ujmy

                     (21)

                     A napokon, vzhľadom na údaje uvedené v oddiele 3.3 a v ňom stanovené úsudky Komisia považovala za potrebné uložením povinnosti registrácie pripraviť možné retroaktívne uloženie opatrení s cieľom zabrániť opakovanému vzniku takejto ujmy. Podmienky na trhu po období prešetrovania majú skutočne tendenciu potvrdzovať, že situácia domáceho výrobného odvetvia sa zhoršuje z dôvodu značného nárastu subvencovaného dovozu za nízke ceny.

               4.   POSTUP

                     (22)

                     Komisia teda dospela k záveru, že existujú dostatočné dôkazy, ktoré odôvodňujú zavedenie registrácie dovozu dotknutého výrobku v súlade s článkom 24 ods. 5 základného nariadenia.

                     (23)

                     Všetky zainteresované strany sa vyzývajú, aby písomne oznámili svoje stanoviská a poskytli podporné dôkazy. Komisia môže okrem toho zainteresované strany vypočuť za predpokladu, že podajú písomnú žiadosť a preukážu, že na ich vypočutie existujú osobitné dôvody.

               5.   REGISTRÁCIA

                     (24)

                     Podľa článku 24 ods. 5 základného nariadenia by sa mala zaviesť registrácia dovozu dotknutého výrobku, aby sa zabezpečilo, že ak sú výsledkom prešetrovania zistenia, ktoré vedú k uloženiu vyrovnávacích ciel, uvedené clá sa môžu po splnení potrebných podmienok vyberať z registrovaného dovozu spätne v súlade s uplatniteľnými právnymi ustanoveniami.

                     (25)

                     Každý prípadný budúci colný záväzok by vychádzal zo zistení daného antisubvenčného prešetrovania.

                     (26)

                     V tejto fáze prešetrovania ešte nie je možné odhadnúť výšku subvencovania v ČĽR a Indonézii. V podnete sa neuvádza presný odhad výšky subvencovania, ktorý by sa mal spravidla použiť ako základ pre stanovenie vyrovnávacích ciel. Obsahuje len odhad úrovne odstránenia ujmy vo výške 29,1 % v prípade ČĽR a 39,8 % v prípade Indonézie. V súlade s článkom 15 ods. 1 štvrtým pododsekom základného nariadenia by bola táto odhadovaná výška záväzku relevantná len v prípade, že clo založené na výške napadnuteľných subvencií by bolo vyššie a Komisia dospeje k jednoznačnému záveru, že nie je v záujme Únie uložiť toto vyššie clo.

               6.   SPRACOVANIE OSOBNÝCH ÚDAJOV

                     (27)

                     So všetkými osobnými údajmi získanými v súvislosti s touto registráciou sa bude zaobchádzať v súlade s nariadením Európskeho parlamentu a Rady (EÚ) 2018/1725 (6),

               PRIJALA TOTO NARIADENIE:

            Článok 1
            Colným orgánom sa týmto nariaďuje, aby podľa článku 24 ods. 5 nariadenia (EÚ) 2016/1037 prijali potrebné kroky na registráciu dovozu do Únie plochých valcovaných výrobkov z nehrdzavejúcej ocele, tiež vo zvitkoch (vrátane výrobkov rezaných na dĺžku a úzkych pásov), po valcovaní za tepla už ďalej neupravených a s vylúčením výrobkov nie vo zvitkoch, so šírkou 600 mm alebo väčšou a s hrúbkou presahujúcou 10 mm, v súčasnosti patriacich pod kódy HS 7219 11, 7219 12, 7219 13, 7219 14, 7219 22, 7219 23, 7219 24, 7220 11 a 7220 12 a s pôvodom v Čínskej ľudovej republike a Indonézii.
            Povinnosť registrácie sa skončí deväť mesiacov po dátume nadobudnutia účinnosti tohto nariadenia.
            Všetky zainteresované strany sa vyzývajú, aby do 21 dní odo dňa uverejnenia tohto nariadenia písomne oznámili svoje stanoviská, predložili podporné dôkazy alebo požiadali o vypočutie.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. januára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 55.

            (2)  Oznámenie o začatí antisubvenčného konania týkajúceho sa dovozu určitých plechov a zvitkov z nehrdzavejúcej ocele valcovaných za tepla s pôvodom v Čínskej ľudovej republike a Indonézii (2019/C 342/09), (Ú. v. EÚ C 342, 10.10.2019, s. 18).

            (3)  Oznámenie o začatí antidumpingového konania týkajúceho sa dovozu určitých plechov a zvitkov z nehrdzavejúcej ocele valcovaných za tepla s pôvodom v Čínskej ľudovej republike, na Taiwane a v Indonézii (2019/C 269 I/01), (Ú. v. EÚ C 269, 12.8.2019, s. 1).

            (4)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 30.6.2016, s. 21).

            (5)  Október 2019 – november 2019

            (6)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).


title: Vykonávacie Nariadenie Komisie (EÚ) 2020/106 z 23. januára 2020 o povolení mravčana sodného ako kŕmnej doplnkovej látky pre všetky druhy zvierat (Text s významom pre EHP)

text:
                  24.1.2020

                  SK

                  Úradný vestník Európskej únie

                  L 19/15

         VYKONÁVACIE NARIADENIE KOMISIE (EÚ) 2020/106
         z 23. januára 2020
         o povolení mravčana sodného ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie mravčana sodného. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (3)

                     Žiadosť sa týka povolenia mravčana sodného ako kŕmnej doplnkovej látky pre všetky druhy zvierat, ktorá sa má zaradiť do kategórie „technologické doplnkové látky“.

                     (4)

                     Európsky úrad pre bezpečnosť potravín (ďalej len „úrad“) dospel vo svojich stanoviskách z 30. apríla 2015 (2) a z 26. februára 2019 (3) k záveru, že mravčan sodný nemá za navrhovaných podmienok používania nepriaznivé účinky na zdravie zvierat, ľudí ani na životné prostredie. Takisto skonštatoval, že látka spôsobuje mierne podráždenie očí a je kožným senzibilizátorom. Zároveň treba uviesť, že inhalačné vystavenie pôsobeniu mravčana sodného predstavuje riziko pre nechránených pracovníkov manipulujúcich s ním, a táto doplnková látka by sa teda mala považovať za dráždivú pre dýchaciu sústavu. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad takisto konštatoval, že tekutý mravčan sodný môže byť účinný ako látka zlepšujúca hygienický profil krmiva. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metódach analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia mravčana sodného vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie mravčana sodného by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „technologické doplnkové látky“ a do funkčnej skupiny „látky slúžiace na zlepšenie hygienického profilu“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. januára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2015); 13(5):4113.

            (3)  Vestník EFSA (EFSA Journal) (2019); 17(3):5645.

            PRÍLOHA

                        Identifikačné číslo doplnkovej látky

                        Doplnková látka

                        Chemické zloženie, opis, metódy analýzy

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Ostatné ustanovenia

                        Koniec platnosti povolenia

                        mg kyseliny mravčej/kg kompletného krmiva s obsahom vlhkosti 12 %

                           Technologické doplnkové látky: látky slúžiace na zlepšenie hygienického profilu

                        1k237

                        Mravčan sodný

                           Zloženie doplnkovej látky

                        Kvapalná forma
                        ≥ 15 % mravčana sodného
                        ≤ 75 % kyseliny mravčej
                        ≤ 25 % vody

                        Všetky druhy zvierat okrem ošípaných

                        –

                        –

                        10 000
                        (ekvivalent kyseliny mravčej)

                                    1.

                                    V návode na použitie doplnkovej látky a premixu sa musia uvádzať podmienky skladovania.

                                    2.

                                    Zmes rôznych zdrojov kyseliny mravčej nesmie prekročiť maximálny povolený obsah v kompletnom krmive.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        13. február 2030

                           Charakteristika účinnej látky

                        mravčan sodný ≥ 15 % (kvapalná forma) kyselina mravčia ≤ 75 %
                        vyrobené chemickou syntézou

                        Ošípané

                        –

                        –

                        12 000
                        (ekvivalent kyseliny mravčej)

                           Analytická metóda
                            (1)

                        Stanovenie obsahu sodíka v kŕmnych doplnkových látkach: EN ISO 6869: atómová absorpčná spektrometria (AAS) alebo EN 15510: atómová emisná spektrometria s indukčne viazanou plazmou (ICP-AES).
                        Stanovenie celkového obsahu mravčana v kŕmnych doplnkových látkach: EN 15909 metóda HPLC s reverznou fázou s UV detekciou (RP-HPLC-UV).
                        Stanovenie celkového obsahu mravčana v premixoch a krmivách: iónová exklúzna vysokoúčinná kvapalinová chromatografia s UV detekciou alebo detekciou indexu lomu (HPLC-UV/RI) alebo metóda iónovej chromatografie s detekciou elektrickej vodivosti (IC/ECD).

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie Nariadenie Komisie (EÚ) 2020/103 zo 17. januára 2020 ktorým sa mení vykonávacie nariadenie (EÚ) č. 844/2012, pokiaľ ide o harmonizovanú klasifikáciu účinných látok (Text s významom pre EHP)

text:
                  24.1.2020

                  SK

                  Úradný vestník Európskej únie

                  L 19/1

         VYKONÁVACIE NARIADENIE KOMISIE (EÚ) 2020/103
         zo 17. januára 2020
         ktorým sa mení vykonávacie nariadenie (EÚ) č. 844/2012, pokiaľ ide o harmonizovanú klasifikáciu účinných látok
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19 a článok 78 ods. 2,
         keďže:

                     (1)

                     Vo vykonávacom nariadení Komisie (EÚ) č. 844/2012 (2) sa stanovujú ustanovenia potrebné na vykonávanie postupu obnovenia účinných látok podľa nariadenia (ES) č. 1107/2009.

                     (2)

                     V súlade s článkom 36 ods. 2 nariadenia Európskeho parlamentu a Rady (ES) č. 1272/2008 (3) sa na účinné látky v zmysle nariadenia (ES) č. 1107/2009 zvyčajne vzťahuje harmonizovaná klasifikácia a označovanie. Preto je vhodné stanoviť podrobné pravidlá postupu predkladania návrhov Európskej chemickej agentúre (ďalej len „agentúra“) v súlade s článkom 37 ods. 1 nariadenia (ES) č. 1272/2008 spravodajským členským štátom pri obnovení schválenia účinných látok podľa článku 14 nariadenia (ES) č. 1107/2009.

                     (3)

                     V rámci postupu obnovenia by sa mal spravodajskému členskému štátu poskytnúť dodatočný čas na vypracovanie návrhu hodnotiacej správy o obnovení schválenia a dokumentácie predkladanej agentúre, ako aj Európskemu úradu pre bezpečnosť potravín (ďalej len „úrad“) na vypracovanie jeho záverov. Obdobie, ktoré majú žiadatelia k dispozícii medzi podaním žiadosti o obnovenie a predložením doplňujúcej dokumentácie, by sa preto malo skrátiť o tri mesiace, pričom by sa toto trojmesačné obdobie malo prerozdeliť medzi obdobia, ktoré má k dispozícii spravodajský členský štát a úrad.

                     (4)

                     Vo všeobecnosti je vhodné, aby spravodajský členský štát predkladal dokumentáciu podľa článku 37 ods. 1 nariadenia (ES) č. 1272/2008 aspoň pre tie triedy nebezpečnosti, ktoré sú relevantné z hľadiska identifikácie toho, či sa môže účinná látka považovať za účinnú látku s nízkym rizikom podľa článku 22 nariadenia (ES) č. 1107/2009 v spojení s bodom 5.1.1 prílohy II k uvedenému nariadeniu, ktoré zahŕňajú aj triedy nebezpečnosti relevantné z hľadiska hraničných kritérií stanovených v bodoch 3.6.2 až 3.6.4 a v bode 3.7 prílohy II k nariadeniu (ES) č. 1107/2009. Spravodajský členský štát by mal náležite odôvodniť, prečo nie sú harmonizovaná klasifikácia a označovanie opodstatnené v prípade tried nebezpečnosti, pri ktorých sa domnieva, že nie sú splnené kritériá harmonizovanej klasifikácie a označovania stanovené v nariadení (ES) č. 1272/2008.

                     (5)

                     Ak však už bol návrh agentúre predložený a prebieha jeho posudzovanie, spravodajský členský štát by mal návrh obmedziť na ktorúkoľvek z tried nebezpečnosti, ktoré nie sú zahrnuté v podanom návrhu, pokiaľ sa nedomnieva, že sú k dispozícii nové informácie, ktoré nie sú súčasťou predloženej dokumentácie.

                     (6)

                     Okrem toho, v prípade tried nebezpečnosti uvedených v bode 5.1.1 prílohy II k nariadeniu (ES) č. 1107/2009, na ktoré sa už vzťahuje existujúce stanovisko Výboru pre hodnotenie rizík zriadeného pri agentúre, stačí, že spravodajský členský štát riadne odôvodní, že existujúce stanovisko Výboru pre hodnotenie rizík zostáva v platnosti. Agentúra môže poskytnúť svoje stanovisko k dokumentácii spravodajského členského štátu.

                     (7)

                     Mali by sa stanoviť orientačné lehoty, aby sa zabezpečilo, že stanovisko Výboru pre hodnotenie rizík zriadeného pri agentúre bude mať úrad k dispozícii pred prijatím svojich záverov podľa článku 13 nariadenia (EÚ) č. 844/2012.

                     (8)

                     Malo by sa stanoviť prechodné obdobie, aby sa žiadatelia mohli pripraviť na skrátenú lehotu na vypracovanie dokumentácie od podania žiadosti o obnovenie po predloženie doplňujúcej dokumentácie. Postupy, v prípade ktorých už bola predložená doplňujúca dokumentácia, by nemali byť dotknuté.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Nariadenie (EÚ) č. 844/2012 sa mení takto:

                        1.

                        V článku 6 sa odsek 3 nahrádza takto:

                           „3.   Doplňujúca dokumentácia sa predloží najneskôr 33 mesiacov pred uplynutím platnosti schválenia.“

                        2.

                        V článku 7 ods. 1 sa písmeno j) nahrádza takto:

                                    „j)

                                    návrh na klasifikáciu, ak sa dospeje k záveru, že látku je potrebné klasifikovať alebo opätovne klasifikovať v súlade s nariadením Európskeho parlamentu a Rady (ES) č. 1272/2008 (*1) ;“.

                           (*1)  Nariadenie Európskeho parlamentu a Rady (ES) č. 1272/2008 z 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1)."

                        3.

                        Článok 11 sa mení takto:

                                    a)

                                    V odseku 1 sa slová „12 mesiacov“ nahrádzajú slovami „13 mesiacov“;

                                    b)

                                    V odseku 2 sa písmeno e) nahrádza takto:

                                                „e)

                                                v prípade potreby návrh na klasifikáciu alebo jej potvrdenie, alebo opätovnú klasifikáciu účinnej látky v súlade s kritériami uvedenými v nariadení (ES) č. 1272/2008, ako sa špecifikuje v dokumentácii, ktorá sa má predložiť podľa odseku 9, a v súlade s ňou; “;

                                    c)

                                    V odseku 5 druhej vete sa slová „12 mesiacov“ nahrádzajú slovami „13 mesiacov“;

                                    d)

                                    V odseku 6 druhej vete sa slová „12 mesiacov“ nahrádzajú slovami „13 mesiacov“;

                                    e)

                                    Vkladá sa tento odsek 9:

                                       „9.   Spravodajský členský štát najneskôr v čase predloženia návrhu hodnotiacej správy o obnovení schválenia predloží Európskej chemickej agentúre (ďalej len „agentúra“) návrh podľa článku 37 ods. 1 nariadenia (ES) č. 1272/2008 a v súlade s požiadavkami agentúry na získanie stanoviska k harmonizovanej klasifikácii účinnej látky aspoň pre tieto triedy nebezpečnosti:

                                                   —

                                                   výbušniny,

                                                   —

                                                   akútna toxicita,

                                                   —

                                                   žieravosť/dráždivosť pre kožu,

                                                   —

                                                   vážne poškodenie očí/podráždenie očí,

                                                   —

                                                   respiračná alebo kožná senzibilizácia,

                                                   —

                                                   mutagenita pre zárodočné bunky,

                                                   —

                                                   karcinogenita,

                                                   —

                                                   reprodukčná toxicita,

                                                   —

                                                   toxicita pre špecifický cieľový orgán – jednorazová expozícia,

                                                   —

                                                   toxicita pre špecifický cieľový orgán – opakovaná expozícia,

                                                   —

                                                   nebezpečná pre vodné prostredie.

                                             Spravodajský členský štát náležite odôvodní svoje stanovisko v prípade, že kritériá klasifikácie pre jednu alebo viacero z týchto tried nebezpečnosti nie sú splnené.
                                       Ak už bol návrh na klasifikáciu účinnej látky agentúre predložený a prebieha jeho posudzovanie, spravodajský členský štát predloží dodatočný návrh na klasifikáciu obmedzený na ktorékoľvek z uvedených tried nebezpečnosti, ktoré nie sú zahrnuté v už predloženom návrhu, pokiaľ sa nezistili nové informácie, ktoré neboli súčasťou už predloženej dokumentácie týkajúce sa uvedených tried nebezpečnosti.
                                       V prípade tried nebezpečnosti, na ktoré sa už vzťahuje existujúce stanovisko Výboru pre hodnotenie rizík zriadeného pri agentúre podľa článku 76 ods. 1 písm. c) nariadenia (ES) č. 1907/2006 a bez ohľadu na to, či na tomto stanovisku bolo založené rozhodnutie týkajúce sa položky harmonizovanej klasifikácie a označenia látky v prílohe VI k nariadeniu (ES) č. 1272/2008, stačí, ak spravodajský členský štát vo svojom podanom návrhu agentúre náležite odôvodní, že existujúce stanovisko alebo existujúca klasifikácia, ak už stanovisko bolo podkladom k rozhodnutiu o zaradení látky do prílohy VI, naďalej platia, pokiaľ ide o triedy nebezpečnosti uvedené v prvom pododseku. Agentúra môže poskytnúť svoje stanovisko k dokumentácii spravodajského členského štátu.“

                        4.

                        Za článok 11 a sa vkladá tento článok 11b.

                           „Článok 11b
                           Výbor pre hodnotenie rizík sa usiluje prijať stanovisko uvedené v článku 37 ods. 4 nariadenia (ES) č. 1272/2008 do 13 mesiacov od podania uvedeného v článku 11 ods. 9“

                        5.

                        V článku 12 sa odsek 1 nahrádza takto:

                           „1.   Úrad preskúma, či návrh hodnotiacej správy o obnovení, ktorý mu doručil spravodajský členský štát, obsahuje všetky relevantné informácie v dohodnutom formáte, a rozošle ho žiadateľovi a ostatným členským štátom najneskôr tri mesiace po jej doručení.“

                        6.

                        V článku 13 ods. 1 sa prvá veta nahrádza takto:
                        „Do piatich mesiacov od uplynutia lehoty uvedenej v článku 12 ods. 3 alebo do dvoch týždňov od prijatia stanoviska Výboru pre hodnotenie rizika uvedeného v článku 37 ods. 4 nariadenia (ES) č. 1272/2008, ak sa nejaké stanovisko prijme, v závislosti od neskoršieho dátumu úrad na základe aktuálnych vedeckých a technických poznatkov a s využitím usmerňujúcich dokumentov uplatniteľných k dátumu predloženia doplňujúcej dokumentácie a vzhľadom na stanovisko Výboru pre hodnotenie rizík prijme závery o tom, či možno očakávať, že účinná látka splní kritériá schválenia podľa článku 4 nariadenia (ES) č. 1107/2009.“

                        7.

                        V článku 14 ods. 1 sa druhý pododsek nahrádza takto:
                        „V správe o obnovení a v návrhu nariadenia sa zohľadní návrh hodnotiacej správy o obnovení vypracovaný spravodajským členským štátom, pripomienky uvedené v článku 12 ods. 3 tohto nariadenia a záver úradu, ak takýto záver bol predložený, a prípadné stanovisko Výboru pre hodnotenie rizík uvedené v článku 37 ods. 4 nariadenia (ES) č. 1272/2008.“

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa na postupy obnovenia tých účinných látok, v prípade ktorých obdobie platnosti schválenia uplynie 13. mája 2023 alebo po tomto dni.
            Neuplatňuje sa však na postupy obnovenia tých účinných látok, v prípade ktorých bola doplňujúca dokumentácia predložená už pred dátumom prijatia tohto nariadenia.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. januára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).


title: Vykonávacie nariadenie Komisie (EÚ) 2020/126 z 29. januára 2020, ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) 2019/1882

text:
                  30.1.2020

                  SK

                  Úradný vestník Európskej únie

                  L 24/5

         VYKONÁVACIE NARIADENIE KOMISIE (EÚ) 2020/126
         z 29. januára 2020,
         ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) 2019/1882
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (1), a najmä na jeho článok 4 ods. 2 prvý pododsek písm. a),
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (2), a najmä na jeho článok 18 ods. 2,
         keďže:

                     (1)

                     Vykonávacím nariadením Komisie (EÚ) 2019/1882 (3) bola vyhlásená verejná súťaž na súkromné skladovanie olivového oleja.

                     (2)

                     Na základe ponúk prijatých počas čiastkového obdobia na predkladanie ponúk končiaceho sa 27. januára 2020, maximálneho celkového množstva, ktoré sa má skladovať, odhadovaných nákladov na skladovanie a iných relevantných informácií o trhu, je vhodné stanoviť maximálnu výšku pomoci na skladovanie 150 521,66 ton olivového oleja na obdobie 180 dní s cieľom zmierniť zložitú situáciu na trhu.

                     (3)

                     S cieľom zaistiť účinnosť tohto opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie.

                     (4)

                     Výbor pre spoločnú organizáciu poľnohospodárskych trhov nevydal stanovisko v lehote stanovenej jeho predsedom/predsedníčkou,

               PRIJALA TOTO NARIADENIE:

            Článok 1
            V prípade ponúk predložených v rámci verejnej súťaže vyhlásenej vykonávacím nariadením (EÚ) 2019/1882 počas čiastkového obdobia na predkladanie ponúk končiaceho sa 27. januára 2020 je maximálna výška pomoci na súkromné skladovanie olivového oleja:

                        a)

                        0,88 EUR na tonu extra panenského olivového oleja na deň;

                        b)

                        0,88 EUR na tonu panenského olivového oleja na deň;

                        c)

                        0,88 EUR na tonu lampantového olivového oleja na deň.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. januára 2020

                  Za Komisiu

                  v mene predsedníčky

               María Ángeles BENÍTEZ SALAS

                  úradujúca generálna riaditeľka

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 346, 20.12.2013, s. 12.

            (2)  Ú. v. EÚ L 347, 20.12.2013, s. 671.

            (3)  Vykonávacie nariadenie Komisie (EÚ) 2019/1882 z 8. novembra 2019 (Ú. v. EÚ L 290, 11.11.2019, s. 12).


title: Vykonávacie nariadenie Komisie (EÚ) 2020/125 z 29. januára 2020, ktorým sa mení vykonávacie nariadenie (EÚ) č. 945/2014, ktorým sa stanovujú vykonávacie technické predpisy, pokiaľ ide o relevantné primerane diverzifikované indexy podľa nariadenia Európskeho parlamentu a Rady (EÚ) č. 575/2013 (Text s významom pre EHP)

text:
                  30.1.2020

                  SK

                  Úradný vestník Európskej únie

                  L 24/1

         VYKONÁVACIE NARIADENIE KOMISIE (EÚ) 2020/125
         z 29. januára 2020,
         ktorým sa mení vykonávacie nariadenie (EÚ) č. 945/2014, ktorým sa stanovujú vykonávacie technické predpisy, pokiaľ ide o relevantné primerane diverzifikované indexy podľa nariadenia Európskeho parlamentu a Rady (EÚ) č. 575/2013
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 344 ods. 1 tretí pododsek,
         keďže:

                     (1)

                     S cieľom zabezpečiť, aby akciové indexy uvedené v prílohe k vykonávaciemu nariadeniu Komisie (EÚ) č. 945/2014 (2) naďalej spĺňali podmienky pre ich špecifické riziko, ktoré sa nemá zohľadňovať, príslušné indexy boli prehodnotené na základe najnovších dostupných údajov, teda porovnaním s rokom 2018. Na základe tohto prehodnotenia treba aktualizovať zoznam relevantných primerane diverzifikovaných indexov.

                     (2)

                     Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre bankovníctvo.

                     (3)

                     Potrebné zmeny vykonávacieho nariadenia (EÚ) č. 945/2014 nevyplývajú z významných zmien použitej metodiky posudzovania. Európsky orgán pre bankovníctvo nevykonal otvorenú verejnú konzultáciu ani analýzu nákladov a prínosov, keďže takáto konzultácia alebo analýza by bola neprimeraná vzhľadom na rozsah a dosah príslušného návrhu vykonávacích technických predpisov.

                     (4)

                     Vykonávacie nariadenie (EÚ) č. 945/2014 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 945/2014 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. januára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 176, 27.6.2013, s. 1.

            (2)  Vykonávacie nariadenie Komisie (EÚ) č. 945/2014 zo 4. septembra 2014, ktorým sa stanovujú vykonávacie technické predpisy, pokiaľ ide o relevantné primerane diverzifikované indexy podľa nariadenia Európskeho parlamentu a Rady (EÚ) č. 575/2013 (Ú. v. EÚ L 265, 5.9.2014, s. 3).

            PRÍLOHA

                     „PRÍLOHA

                        Akciové indexy, ktoré spĺňajú požiadavky článku 344 nariadenia (EÚ) č. 575/2013

                                    Index

                                    Krajina/územie

                                 1. STOXX Asia/Pacific 600

                                 Ázia/Tichomorie

                                 2. ASX100

                                 Austrália

                                 3. ASX200

                                 Austrália

                                 4. S&P All Ords

                                 Austrália

                                 5. ATX

                                 Rakúsko

                                 6. ATX Prime

                                 Rakúsko

                                 7. BEL20

                                 Belgicko

                                 8. SaoPaulo – Bovespa

                                 Brazília

                                 9. TSX60

                                 Kanada

                                 10. CETOP20 Index

                                 stredná Európa

                                 11. CSI 100 Index

                                 Čína

                                 12. CSI 300 Index

                                 Čína

                                 13. FTSE China A50 Index

                                 Čína

                                 14. Hang Seng Mainland 100 China

                                 Čína

                                 15. PX Global Prague

                                 Česká republika

                                 16. OMX Copenhagen 20 CAP

                                 Dánsko

                                 17. OMX Copenhagen 25

                                 Dánsko

                                 18. OMX Copenhagen Benchmark

                                 Dánsko

                                 19. FTSE RAFI Developed 1000

                                 rozvinuté trhy

                                 20. CECE Composite Index EUR

                                 východná Európa

                                 21. FTSE RAFI Emerging Markets

                                 rozvíjajúce sa trhy

                                 22. MSCI Emerging Markets 50

                                 rozvíjajúce sa trhy

                                 23. Bloomberg European 500

                                 Európa

                                 24. DJ Euro STOXX 50

                                 Európa

                                 25. FTSE Euro 100

                                 Európa

                                 26. FTSE Eurofirst 100

                                 Európa

                                 27. FTSE Eurofirst 300

                                 Európa

                                 28. FTSE Eurofirst 80

                                 Európa

                                 29. FTSE EuroMid

                                 Európa

                                 30. FTSE Eurotop 100

                                 Európa

                                 31. MSCI Euro

                                 Európa

                                 32. MSCI Europe

                                 Európa

                                 33. MSCI Pan-Euro

                                 Európa

                                 34. NTX New Europe Blue Chip

                                 Európa

                                 35. S&P Euro

                                 Európa

                                 36. S&P Europe 350

                                 Európa

                                 37. STOXX All Europe 100

                                 Európa

                                 38. STOXX All Europe 800

                                 Európa

                                 39. STOXX Europe 50

                                 Európa

                                 40. STOXX Europe 600

                                 Európa

                                 41. STOXX Europe 600 Equal Weight

                                 Európa

                                 42. STOXX Europe Enlarged TMI

                                 Európa

                                 43. STOXX Europe Lrg 200

                                 Európa

                                 44. STOXX Europe Mid 200

                                 Európa

                                 45. STOXX Europe Small 200

                                 Európa

                                 46. STOXX Select Dividend 30

                                 Európa

                                 47. OMXH25

                                 Fínsko

                                 48. CAC40

                                 Francúzsko

                                 49. SBF 120

                                 Francúzsko

                                 50. DAX

                                 Nemecko

                                 51. HDAX

                                 Nemecko

                                 52. MDAX

                                 Nemecko

                                 53. SDAX

                                 Nemecko

                                 54. FTSE RAFI All World

                                 globálny

                                 55. MSCI World Index

                                 globálny

                                 56. Athens General

                                 Grécko

                                 57. FT ASE Large Cap

                                 Grécko

                                 58. Hang Seng

                                 Hongkong

                                 59. Hang Seng China Enterprises

                                 Hongkong

                                 60. NIFTY 50

                                 India

                                 61. ISEQ 20

                                 Írsko

                                 62. FTSE MIB

                                 Taliansko

                                 63. Nikkei225

                                 Japonsko

                                 64. Nikkei300

                                 Japonsko

                                 65. TOPIX 400

                                 Japonsko

                                 66. TOPIX Core 30

                                 Japonsko

                                 67. S&P Latin America 40

                                 Latinská Amerika

                                 68. FTSE Bursa Malaysia KLCI

                                 Malajzia

                                 69. FTSE Bursa Malaysia Top100

                                 Malajzia

                                 70. MSE Share Index

                                 Malta

                                 71. INMEX Index

                                 Mexiko

                                 72. IPC Index

                                 Mexiko

                                 73. AMX

                                 Holandsko

                                 74. AEX

                                 Holandsko

                                 75. NZSE50

                                 Nový Zéland

                                 76. OBX

                                 Nórsko

                                 77. OBXP

                                 Nórsko

                                 78. mWIG40

                                 Poľsko

                                 79. WIG20

                                 Poľsko

                                 80. MOEX

                                 Rusko

                                 81. MSCI Russia Index

                                 Rusko

                                 82. MSCI Singapore Free Index

                                 Singapur

                                 83. Straits Times Index

                                 Singapur

                                 84. FTSE JSE Top 40

                                 Južná Afrika

                                 85. IBEX35

                                 Španielsko

                                 86. OMX Stockholm 30

                                 Švédsko

                                 87. SMI

                                 Švajčiarsko

                                 88. SMI MID

                                 Švajčiarsko

                                 89. FTSE NASDAQ Dubai 20

                                 Spojené arabské emiráty

                                 90. FTSE 100

                                 Spojené kráľovstvo

                                 91. FTSE AIM 100

                                 Spojené kráľovstvo

                                 92. FTSE AIM UK 50

                                 Spojené kráľovstvo

                                 93. FTSE Fledgling

                                 Spojené kráľovstvo

                                 94. FTSE mid-250

                                 Spojené kráľovstvo

                                 95. FTSE Small Cap

                                 Spojené kráľovstvo

                                 96. Dow Jones Ind. Av.

                                 USA

                                 97. NASDAQ 100

                                 USA

                                 98. S&P 500

                                 USA

               “


title: Vykonávacie nariadenie Komisie (EÚ) 2020/133 z 30. januára 2020, ktorým sa stanovuje výnimka z vykonávacieho nariadenia Komisie (EÚ) 2016/1150, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o vnútroštátne podporné programy v sektore vinohradníctva a vinárstva

text:
                  31.1.2020

                  SK

                  Úradný vestník Európskej únie

                  L 27/24

         VYKONÁVACIE NARIADENIE KOMISIE (EÚ) 2020/133
         z 30. januára 2020,
         ktorým sa stanovuje výnimka z vykonávacieho nariadenia Komisie (EÚ) 2016/1150, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o vnútroštátne podporné programy v sektore vinohradníctva a vinárstva
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 54 písm. a),
         keďže:

                     (1)

                     Svetová obchodná organizácia (WTO) vydala 2. októbra 2019 rozhodcovský rozsudok vo veci Európskych spoločenstiev a niektorých členských štátov – Opatrenia ovplyvňujúce obchod s veľkými civilnými lietadlami, WT/DS316/ARB. Ten oprávňuje Spojené štáty americké (USA) požiadať o povolenie zaviesť protiopatrenia na úrovni nepresahujúcej 7,5 mld. USD ročne ako reakciu na dotácie Únie pre spoločnosť Airbus. USA uložili 18. októbra 2019 valorické dovozné clo vo výške 25 % okrem iného aj na fľašované tiché vína, ktoré do USA vyvážajú Nemecko, Francúzsko, Španielsko a Spojené kráľovstvo. Tento ojedinelý, nespravodlivý a neočakávaný krok výrazne a veľmi nepriaznivo ovplyvňuje obchodovanie so všetkými vínami Únie na svete. USA navyše pohrozili, že uplatnia 100 % valorické dovozné clá na francúzske tiché vína v reakcii na francúzsku daň z digitálnych služieb (daň GAFA).

                     (2)

                     Dovozné clá, ktoré uložili USA, majú priamy a výrazný vplyv na obchod s vínom z Únie na trhu USA, ktorý je z hľadiska hodnoty a objemu vývozu najväčším vývozným trhom Únie pre poľnohospodárske výrobky a zvlášť víno. V roku 2018 dosiahol vývoz vína z Únie do USA 6,5 milióna hektolitrov, čo predstavuje 4 miliardy EUR. Vývoz vína z Únie do USA zvyčajne tvorí 30 % až 40 % hodnoty vyvezeného vína z Únie na svete.

                     (3)

                     Zvýšené dovozné clá, ktoré uložili USA, negatívne ovplyvňujú všetky vína v Únii, nielen tiché vína pochádzajúce zo štyroch členských štátov, na ktoré sa zvýšené dovozné clá vzťahujú. Výsledkom je poškodenie dobrého mena a narušenie predaja všetkých vín z Únie, ktoré sú na trhu v USA. Dobré meno vína sa buduje nielen na základe jeho kvality, ale aj ceny a vnímaného pomeru ceny a kvality. Platí to najmä pre vína s nižšou až stredne vysokou trhovou cenou, ktoré sú v absolútnom vyjadrení ovplyvnené 25 % dovozným clom viac ako drahšie vína nakupované znalcami, ktorých zvýšenie ceny od kúpy neodradí. Vína z Únie súťažia na trhu v USA s vínami z iných krajín, ako sú Južná Amerika, Austrália alebo Južná Afrika. Vzhľadom na takú silnú a početnú konkurenciu zohráva vnímanie celkových úrovní cien veľmi dôležitú úlohu. Ak spotrebiteľ vie, že cena vína z niektorých krajín Únie podlieha zvýšenému dovoznému clu, negatívne to ovplyvní vnímanie celkovej cenovej úrovne vín Únie a spotrebiteľ sa rozhodne pre výrobky z iných krajín. Vzhľadom na zistené trhové podmienky a pokles celkovej návratnosti investícií výrobcov preto treba prijať okamžité opatrenia na riešenie účinkov dovozných ciel, ktoré by sa týkali všetkých vín zo všetkých členských štátov, a nielen tých, ktorých sa dovozné clá priamo týkajú.

                     (4)

                     Z hľadiska stability trhu nie je režim dovozného cla zavedený USA výlučne vnútroštátnym opatrením, ktorého účinky sa obmedzujú iba na obchod s USA. Svetový trh s vínom je globálnym trhom, na ktorom má jediné opatrenie prijaté významným hospodárskym subjektom, ako napr. USA, ďalekosiahle následky pre celý medzinárodný obchod s vínom. Akákoľvek nepriaznivá zmena podmienok na jednom z hlavných cieľových trhov vín z Únie, akým je trh v USA, sa nevyhnutne dotkne aj iných trhov, pretože výrobky, ktoré sa nemôžu predávať v USA pre svoju vysokú cenu, treba presunúť inam. V dôsledku toho budú spotrebitelia na iných trhoch, ktorí sú si vedomí trhových podmienok, vyvíjať ďalší tlak na ceny, čo povedie k oveľa silnejšej konkurencii ako zvyčajne. Preto možno očakávať, že súčasné dovozné clá zavedené USA vyvolajú stagnáciu vývozu vína z Únie vo svete. Zo správ vinárskeho sektora je zrejmé, že na trhu v USA už boli zrušené veľké objednávky francúzskych vín.

                     (5)

                     Trh Únie s vínom čelil v roku 2019 zhoršujúcim sa podmienkam, pričom zásoby vína sú najväčšie od roku 2009. Tento vývoj je spôsobený predovšetkým kombináciou rekordnej úrody v roku 2018 a znížením spotreby vína v Únii. Ak sa vína, na ktoré sa vzťahujú dovozné clá uložené USA, nepredajú na vývozných trhoch mimo Únie, potvrdí sa tým len naliehavosť a závažnosť situácie na trhu Únie. Jej naliehavosť navyše vystupňovalo aj načasovanie uloženia dovozných ciel. Sadzby sa uplatňujú od 18. októbra 2019, t. j. práve uprostred obdobia zberu a produkcie vína v roku 2019 a tesne pred koncoročnými sviatkami. Pre vinársky sektor v Únii sú to dve najdôležitejšie obdobia roka z hľadiska predaja. Na základe týchto skutočností je preto potrebné prijať okamžité opatrenia na riešenie tejto situácie.

                     (6)

                     Z podporných opatrení v sektore vinohradníctva a vinárstva stanovených v článku 43 nariadenia (EÚ) č. 1308/2013 je priamo na propagáciu vín z Únie v tretích krajinách s cieľom zvýšiť ich konkurencieschopnosť zamerané len propagačné opatrenie v zmysle článku 45 ods. 1 písm. b) uvedeného nariadenia. V priebehu rokov sa propagačné opatrenie osvedčilo ako mimoriadne účinné pri vstupe na trh a upevňovaní trhovej pozície v tretích krajinách. Ukázalo sa, že najúčinnejším nástrojom na podporu vín Únie na trhoch v tretích krajinách je posilňovanie ich dobrého mena a zvyšovanie informovanosti o ich kvalite. Medzinárodný trh s vínom je globálnym trhom a akákoľvek operácia zameraná na propagáciu vín z Únie na trhoch tretích krajín prináša úžitok všetkým vínam z Únie. Otvára príležitosti pre tých, ktorí následne vstúpia na daný trh s inými vínami z Únie. Každá jedna propagačná činnosť „znásobuje“ vplyv na predaj, keďže pokrýva celú škálu vín alebo celé vinárske oblasti, a nie iba jednu značku alebo jeden typ vína. Je preto nevyhnutné pokračovať s propagačnými činnosťami, iniciovať nové a zvýšiť ich počet na všetkých trhoch tak aby sa našli odbytiská pre vína, ktoré sa nebudú predávať na trhu USA, zachovalo dobré meno vín z Únie na iných trhoch a zároveň podarilo znížiť tlak na ceny.

                     (7)

                     Preto je vhodné poskytnúť väčšiu flexibilitu pri vykonávaní opatrenia na propagáciu podľa článku 45 ods. 1 písm. b) nariadenia (EÚ) č. 1308/2013, a to na základe výnimky z uplatňovania určitých ustanovení vykonávacieho nariadenia Komisie (EÚ) 2016/1150 (2) s cieľom pomôcť hospodárskym subjektom reagovať na súčasné výnimočné okolnosti na vývozných svetových trhoch, ktoré vznikli zavedením režimu dovozného cla zo strany USA, a tým vyriešiť túto neočakávanú a nepríjemnú situáciu.

                     (8)

                     V článku 2 ods. 1 vykonávacieho nariadenia (EÚ) 2016/1150 sa stanovuje, že zmeny v uplatniteľných podporných programoch uvedené v článku 41 ods. 5 nariadenia (EÚ) č. 1308/2013 sa predkladajú maximálne dvakrát za rozpočtový rok. S cieľom umožniť členským štátom rýchlo prispôsobiť svoje národné podporné programy a zabezpečiť právnu istotu pri vykonávaní týchto úprav je vhodné povoliť, aby sa takéto zmeny mohli predkladať viac ako dvakrát za rozpočtový rok. Členské štáty by mali mať možnosť rýchlo reagovať na tieto výnimočné okolnosti a predložiť zmeny v podpornom opatrení čo možno najskôr. Takáto flexibilita by členským štátom umožnila optimalizovať už zavedené opatrenia, zvýšiť počet výziev na predkladanie ponúk a robiť zmeny zodpovedajúce situácii na trhu častejšie. Okrem toho by to umožnilo členským štátom, ktoré do svojho národného podporného programu dané propagačné opatrenie nezahrnuli, aby tak urobili okamžite po nadobudnutí účinnosti tohto nariadenia a nečakali na ďalší termín na predloženie zmien. Vďaka väčšej pružnosti by hospodárske subjekty vrátane nováčikov dostali v prípade propagačných opatrení viac príležitostí na predloženie žiadostí o podporu na propagáciu. Cieľom je pomôcť vinárskemu sektoru a zabezpečiť flexibilitu potrebnú na nájdenie nových odbytísk na medzinárodných trhoch mimo USA.

                     (9)

                     Preto treba stanoviť výnimku z uplatňovania článku 2 ods. 1 vykonávacieho nariadenia (EÚ) 2016/1150.

                     (10)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Kategórie dotknutých výrobkov
            Toto nariadenie sa vzťahuje na propagáciu vín v zmysle bodov 1 až 9 a bodov 15 a 16 časti II prílohy VII k nariadeniu (EÚ) č. 1308/2013.

            Článok 2
            Zmeny v podporných programoch
            Odchylne od článku 2 ods. 1 vykonávacieho nariadenia (EÚ) 2016/1150 môžu členské štáty podľa potreby vykonať v danom rozpočtovom roku zmeny vo svojich vnútroštátnych podporných programoch v sektore vinohradníctva a vinárstva týkajúce sa propagačného opatrenia uvedeného v článku 45 ods. 1 písm. b) nariadenia (EÚ) č. 1308/2013.

            Článok 3
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. januára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 347, 20.12.2013, s. 671.

            (2)  Vykonávacie nariadenie Komisie (EÚ) 2016/1150 z 15. apríla 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013 pokiaľ ide o vnútroštátne podporné programy v sektore vinohradníctva a vinárstva (Ú. v. EÚ L 190, 15.7.2016, s. 23).